CELEX: 32006R2003
Language: fi
Date: 2006-12-21 00:00:00
Title: Komission asetus (EY) N:o 2003/2006, annettu 21 päivänä joulukuuta 2006 , kalastus- ja vesiviljelytuotealan yhteiseen markkinajärjestelyyn liittyvien menojen rahoittamista Euroopan maatalouden tukirahastosta (maataloustukirahasto) koskevat yksityiskohtaiset säännöt

28.12.2006   
            
            
               FI
            
            
               Euroopan unionin virallinen lehti
            
            
               L 379/49
            
         
      KOMISSION ASETUS (EY) N:o 2003/2006,
   annettu 21 päivänä joulukuuta 2006,
   kalastus- ja vesiviljelytuotealan yhteiseen markkinajärjestelyyn liittyvien menojen rahoittamista Euroopan maatalouden tukirahastosta (maataloustukirahasto) koskevat yksityiskohtaiset säännöt
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000 (1) ja erityisesti sen 35 artiklan 3 kohdan,
   sekä katsoo seuraavaa:
   
               (1)
            
            
               Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (2) 3 artiklan 2 kohdan f alakohdassa säädetään, että Euroopan maatalouden tukirahaston (maataloustukirahasto) kalastusmarkkinoihin liittyvät menot rahoitetaan keskitetysti.
            
         
               (2)
            
            
               Asetuksen (EY) N:o 104/2000 35 artiklassa täsmennetään jäsenvaltioille aiheutuvat menolajit.
            
         
               (3)
            
            
               Näiden menojen rahoituksessa noudatetaan komission ja jäsenvaltioiden välisen suoran ja keskitetyn hallinnoinnin sääntöjä.
            
         
               (4)
            
            
               Yhteisön varojen moitteettoman hallinnoinnin varmistamiseksi ja yhteisön taloudellisten etujen suojaamiseksi asetus (EY) N:o 1290/2005 sisältää eräitä jäsenvaltioille asetettuja velvollisuuksia, jotka koskevat näiden varojen hallinnointia ja valvontaa sekä tietojen antamista niistä jäsenvaltioiden oikeudellisista ja hallinnollisista säännöksistä, joiden mukaisesti nämä velvollisuudet on täytettävä ja aiheettomasti maksetut määrät perittävä takaisin, jos varojen hallinnoinnissa todetaan sääntöjenvastaisuuksia. Lisäksi asetuksen (EY) N:o 104/2000 35 artiklan nojalla rahoitettuihin menoihin liittyviä yhteisöjen taloudellisia etuja suojataan seuraaviin asetuksiin sisältyvillä mainittujen etujen suojaamista koskevilla säännöksillä: Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annettu neuvoston asetus (EY, Euratom) N:o 1605/2002 (3), Euroopan petostentorjuntaviraston (OLAF) tutkimuksista 25 päivänä toukokuuta 1999 annettu Euroopan parlamentin ja neuvoston asetus (EY) N:o 1073/1999 (4), komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi 11 päivänä marraskuuta 1996 annettu neuvoston asetus (Euratom, EY) N:o 2185/96 (5) ja Euroopan yhteisöjen taloudellisten etujen suojaamisesta 18 päivänä joulukuuta 1995 annettu neuvoston asetus (EY, Euratom) N:o 2988/95 (6).
            
         
               (5)
            
            
               Koska jäsenvaltiot itse asettavat aluksi käyttöön varat asetuksen (EY) N:o 104/2000 35 artiklassa tarkoitettujen menojen kattamiseksi ennen kuin komissio korvaa menot kahdesti vuodessa, jäsenvaltioiden olisi rahoitusvirtojen moitteettoman hallinnoinnin turvaamiseksi kerättävä tarvittavat menoja koskevat tiedot ja toimitettava ne komissiolle yhdessä menoilmoituksen kanssa.
            
         
               (6)
            
            
               Komission olisi maksettava korvaukset jäsenvaltioille kahdesti vuodessa mainittujen ilmoitusten ja siihen liitettyjen tositteiden perusteella.
            
         
               (7)
            
            
               Jotta komissio voisi käyttää jäsenvaltioilta saamiaan tietoja tehokkaasti, tiedot olisi lähetettävä sähköisessä muodossa.
            
         
               (8)
            
            
               Jotta vältettäisiin erilaisten vaihtokurssien soveltaminen toisaalta tuottajajärjestöille muussa valuutassa kuin euroina maksettavaan tukeen ja toisaalta menoilmoituksissa, asianomaisten jäsenvaltioiden olisi sovellettava menoilmoituksissaan samaa vaihtokurssia, jota käytetään maksuja tuensaajille suoritettaessa. Sovellettavat valuuttakurssit olisi vahvistettava kalastus- ja vesiviljelytuotealan yhteisestä markkinajärjestelystä annetussa neuvoston asetuksessa (EY) N:o 104/2000 säädetyistä mekanismeista johtuvien tiettyjen määrien laskemisessa sovellettavien valuuttakurssien määräytymisperusteista 11 päivänä syyskuuta 2000 annetussa komission asetuksessa (EY) N:o 1925/2000 (7) säädettyjen valuuttakurssien määräytymisperusteiden mukaisesti.
            
         
               (9)
            
            
               Jotta ensimmäisen viitekauden aikana maksetuille tuille saataisiin oikeusperusta, tätä asetusta on aiheellista soveltaa taannehtivasti 16 päivästä lokakuuta 2006,
            
         ON ANTANUT TÄMÄN ASETUKSEN:
   1 artikla
   Kohde
   Tässä asetuksessa säädetään neuvoston asetuksen (EY) N:o 104/2000 soveltamista koskevat yksityiskohtaiset säännöt siltä osin kuin on kyse jäsenvaltioille aiheutuvien kalastus- ja vesiviljelytuotealan yhteiseen markkinajärjestelyyn liittyvien menojen rahoittamisesta Euroopan maatalouden tukirahastosta (maataloustukirahasto).
   2 artikla
   Määritelmät
   Tätä asetusta sovellettaessa tarkoitetaan ilmaisulla
   ’menot’ asetuksen (EY) N:o 104/2000 35 artiklan 1 kohdassa tarkoitettuja jäsenvaltioille aiheutuvia menoja.
   3 artikla
   Toimivaltainen viranomainen
   Jäsenvaltioiden on nimettävä ja ilmoitettava komissiolle tämän asetuksen täytäntöönpanosta vastaava toimivaltainen viranomaisensa.
   4 artikla
   Menoilmoitukset
   1.   Jäsenvaltioiden on laadittava menoilmoitukset liitteessä olevan mallin mukaisesti. Menoilmoituksen on muodostuttava selvityksestä, joka on jaoteltu Euroopan yhteisöjen talousarvion nimikkeistön momenttien mukaan ja menolajeittain yksityiskohtaisen, jäsenvaltioiden saataville asetetun nimikkeistön perusteella. Sen on katettava
   
               a)
            
            
               edeltävän kuuden kuukauden viitejakson aikana aiheutuneet menot;
            
         
               b)
            
            
               varainhoitovuoden alusta edeltävän kuuden kuukauden viitejakson loppuun mennessä aiheutuneet kokonaismenot.
            
         2.   Jäsenvaltioiden on kerättävä kaikki menoilmoituksen kannalta merkitykselliset tiedot.
   3.   Viitejaksot ovat kuuden kuukauden jaksoja 16 päivästä lokakuuta 15 päivään huhtikuuta ja 16 päivästä huhtikuuta 15 päivään lokakuuta.
   4.   Menoilmoitukseen voi sisältyä aiempien viitejaksojen osalta ilmoitettuihin määriin tehtyjä oikaisuja.
   5.   Jäsenvaltioiden toimivaltaisten viranomaisten on toimitettava menoilmoituksensa ja 2 kohdassa tarkoitetut tiedot komissiolle sähköisessä muodossa viimeistään 10 päivänä toukokuuta ja 10 päivänä marraskuuta.
   5 artikla
   Kahdesti vuodessa maksettavat korvaukset
   1.   Komissio antaa menojen rahoittamiseen tarvittavat määrärahat jäsenvaltioiden käyttöön kahdesti vuodessa maksettavina korvauksina, jäljempänä ’kahdesti vuodessa maksettavat korvaukset’.
   Kahdesti vuodessa maksettavien korvausten määrä vahvistetaan jäsenvaltioiden 4 artiklan mukaisesti toimittamien menoilmoitusten perusteella.
   2.   Kahdesti vuodessa maksettavat korvaukset maksetaan jäsenvaltioille 60 päivän kuluessa siitä kun komissio on saanut jäsenvaltion menoilmoituksen. Ilmoituksen katsotaan olevan täydellinen, jos komissio ei ole pyytänyt lisätietoja 30 päivän kuluessa ilmoituksen saamisesta.
   3.   Jäsenvaltioiden on itse asetettava menojen toteuttamiseksi vaadittavat varat käyttöön, kunnes ne saavat komissiolta kahdesti vuodessa maksettavat korvaukset.
   6 artikla
   Sovellettavat valuuttakurssit
   Jäsenvaltioiden menoilmoituksissaan käyttämän valuuttakurssin on oltava viimeisin Euroopan keskuspankin (EKP) ennen määräytymisperustetta vahvistama kurssi kuten asetuksessa (EY) N:o 1925/2000 säädetään.
   7 artikla
   Voimaantulo ja soveltaminen
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 16 päivästä lokakuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä joulukuuta 2006.
      
         
            Komission puolesta
         
         Joe BORG
         
         
            Komission jäsen
         
      
   
   
      (1)  EYVL L 17, 21.1.2000, s. 22. Asetus sellaisena kuin se on viimeksi muutettuna asetuksella (EY) N:o 1759/2006 (EUVL L 335, 1.12.2006, s. 3).
   
      (2)  EUVL L 209, 11.8.2005, s. 1. Asetus sellaisena kuin se on viimeksi muutettuna asetuksella (EY) N:o 320/2006 (EUVL L 58, 28.2.2006, s. 42).
   
      (3)  EYVL L 248, 16.9.2002, s. 1.
   
      (4)  EYVL L 136, 31.5.1999, s. 1.
   
      (5)  EYVL L 292, 15.11.1996, s. 2.
   
      (6)  EYVL L 312, 23.12.1995, s. 1.
   
      (7)  EYVL L 230, 12.9.2000, s. 7.
   
      LIITE 1
      MENOILMOITUS
      Euroopan yhteisöjen talousarvion nimikkeistön momenttien mukaisesti ja menolajeittain eritellyt tiedot
      Komissiolle sähköpostitse toimitettavan menoilmoituksen sisältö
      Ilmoituksen alkutunniste
      Ilmoituksen alkutunnisteessa on mainittava seuraavat tiedot:
      
                  —
               
               
                  Viestin luonteen osoittava tunniste ja tiedot toimittava jäsenvaltio (Huom sitä käytetään erityisesti sen varmistamiseksi, että ilmoituksen lähettävä käyttäjä on oikeutettu tekemään ilmoituksen asianomaisen jäsenvaltion puolesta). Komissio ilmoittaa käytettävän tunnisteen.
               
            
                  —
               
               
                  Ajanjakso, jonka ilmoitus kattaa.
               
            
                  —
               
               
                  Ilmoituksen kieli.
               
            Ilmoituksen perusosa
      Ilmoituksen perusosassa on mainittava maataloustukirahaston nimikkeistön kunkin alamomentin alakohdan osalta seuraavat tiedot:
      
                  —
               
               
                  Alamomentin alakohdan tunniste (esim. 110201002610033).
               
            
                  —
               
               
                  Alamomentin alakohdan sanamuoto ilmoituksen alkutunnisteessa valitulla kielellä.
               
            
                  —
               
               
                  Kyseisen ajanjakson (N) osalta ilmoitettu määrä ja varainhoitovuoden alusta lähtien ilmoitettu kumuloitunut määrä. Kaikki määrät on ilmoitettava euroina.
               
            Loppuosa
      Kaikkien alamomenttien alakohtien luettelon jälkeen seuraavat tiedot:
      
                  —
               
               
                  Kyseisen ajanjakson (N) osalta ilmoitettu kokonaismäärä ja varainhoitovuoden alusta lähtien ilmoitettu kumuloitunut kokonaismäärä.
               
            
                  —
               
               
                  Vapaamuotoisten kommenttien kenttä.
               
            Viestin syntaksi
      
         
      Kenttiä koskevat tiedot
      
                  Nimi
               
               
                  Muoto
               
               
                  Kuvaus
               
            
                  Ilmoituksen alkutunnistetietojen esiintyminen = 1
                  
               
            
                  [IDENTIFICATION] *
               
               
                   
               
               
                  Kalastus- ja meriasioiden pääosaston antama tunnistuskoodi
               
            
                  [PERIOD] *
               
               
                  Päivämäärä (VVVVKK)
               
               
                  Menokausi
               
            
                  [LANGUAGE] *
               
               
                  (2 merkkiä)
               
               
                  Kielen ISO-koodi
               
            
                  Ilmoituksen perusosa: tietojen esiintyminen = 1–n
                  
               
            
                  [SUBITEM] *
               
               
                  Lukumäärä (15)
               
               
                  Alamomentin alakohta
               
            
                  [DESCRIPTION] *
               
               
                  Vapaamuotoinen teksti (600 merkkiä)
               
               
                  Alamomentin alakohdan sanamuoto
               
            
                  [AMOUNT ] *
               
               
                  Lukumäärä (15,2)
               
               
                  Ilmoitettu määrä
               
            
                  [AMOUNT CUMUL] *
               
               
                  Lukumäärä (15,2)
               
               
                  Kumuloitunut määrä
               
            
                  Loppuosa: tietojen esiintyminen = 1
                  
               
            
                  [AMOUNT TOT ] *
               
               
                  Lukumäärä (15,2)
               
               
                  Ilmoitettu kokonaismäärä
               
            
                  [AMOUNT CUMUL TOT] *
               
               
                  Lukumäärä (15,2)
               
               
                  Kumuloitunut kokonaismäärä
               
            
                  [COMMENT]
               
               
                  Vapaamuotoinen teksti (80 merkkiä)
               
               
                  Vapaat kommentit
               
            
                  
                     Asteriskilla * merkityt kentät ovat pakollisia.
                  
               
            Esimerkki